cyanic-selkie/wikianc huggingface dataset:
Det britiske herrelandslaget i handball
Storbritannia sitt herrelandslag i handball er det mannlege landslaget i handball for Storbritannia. Det representerer landet i internasjonale handballturneringar, og vert regulert av British Handball Association. Landslaget kvalifiserte seg til sin fyrste store internasjonale meisterskap i 2012, då London arrangerte Sommar-OL.
Kvinand
Trekkvanar
Ein god del kvinender overvintrar i ferskvatn og i grunne sjøområde i Sør-Noreg, elles overvintrar norske fuglar i nordsjølanda og dei vestlege delane av Austersjøen. Mykje kvinand overvintrar i Danmark, både norske og andre. Talet på kvinender som overvintrar i Noreg har auka sidan år 1900.
Det britiske herrelandslaget i handball
Resultat i internasjonale turneringar
''Resultata som er vist under er berre turneringar der Storbritannia har delteke. Turneringar dei ikkje har tatt del i er ikkje førte opp.''
Husayn ibn Ali
Husayn var fødd i Medina den 3. sjabán etter den muslimske kalenderen og døydde den 10. muharram. Dødsdatoen er ei viktig høgtid for sjiamuslimar og for fleire sunnimuslimar, særleg grupper med røter i sufisme. Martyriet hans blir minna årleg gjennom muharram og asjura-dagen.
Thrakomakedónes
Thrakomakedónes (gresk Θρακομακεδόνες) er ein tidlegare kommune i dei nordlege forstadane til Aten i Hellas. Frå 2011 er han ein del av kommunen Akharnés i periferieininga Aust-Attikí i periferien Attikí.
Larry Taylor
Samuel Lawrence Taylor er ein USA-amerikansk bassgitarist, mest kjend som medlem av Canned Heat frå 1967. Før han vart med i Canned Heat var han studiomusikar for The Monkees og Jerry Lee Lewis. Han er den yngre broren til Mel Taylor, som var trommeslagar i The Ventures.
Han spelte òg med John Mayall då han flytta til Los Angeles i 1970, i lag med Harvey Mandel, som òg spelte i Canned Heat. Sidan spelte han ei kort stund med Sugarcane Harris Band (seinare kalla Pure Food and Drug Act).
Tsjusovoj
Tsjusovoj (russisk Чусово́й) er ein by i Perm kraj i Russland med om lag 50 000 innbyggjarar. Han ligg ved elva Tsjusovaja, rundt 100 km nordaust for Perm.
Han vart grunnlagd i 1878 og fekk bystatus i 1933.
Kolbotn kyrkje
Kolbotn kyrkje er ei langkyrkje i Nordre Follo kommune i Viken fylke.
Denne mellomalderinspirerte steinkyrkja liknar ein del på Strømmen kyrkje og Ljan kyrkje, som er teikna av same arkitekt.
Mullerisen
Mullerisen eller Müllerisen var ein isbrem som låg sørvest for Hooke Point sørvest i Lallemandfjorden på Arrowsmith Peninsula ved Loubet Coast. Han fekk istilførsel frå Brucknerbreen og Antevsbreen.
Kolbotn kyrkje
I staden for altartavle er det glasmåleri i tre av korvindauga (Rolf Klemetsrud, 1932). I kortaket er ei heilaganddue i glasmosaikk laga av Ellen Hernæs i 1957. Kyrkja har (som Strømmen kyrkje) ein altarforma døypefont.
Mullerisen
Han kollapsa i mars 2008.
Namnet vart gjeve av UK Antarctic Place-Names Committee (UK-APC) i 1981 til minne om Fritz Müller (1926–80), ein sveitsisk glasiolog, som forska i Sveits, Grønland, Kanadisk Arktis og Himalaya.
Steve Earle
Stephen Fain Earle er ein USA-amerikansk musikar, forfattar og skodespelar. Earle byrja karrieren sin som låtskrivar i Nashville og gav ut den første EP-en sim i 1982.
Gjennombrotet hans kom i 1986 med albumet Guitar Town. Sidan då har Earle gjeve ut 15 studioalbum og fått tre Grammyprisar. Songane hans er blitt spelte inn av Johnny Cash, Waylon Jennings, Travis Tritt, Vince Gill, Patty Loveless, Shawn Colvin, Ian Stuart Donaldson og Emmylou Harris. Han har vore med i fleire filmar og har skrive ein roman, eit skodespel og ei rekkje noveller.
Klinozoisitt
Klinozoisitt er eit forholdsvis vanleg bergartsdannande mineral i einskilde metamorfe bergartar. Det utgjer den jernfattige delen av blandingsserien klinozoisitt–epidot, men er ikkje så alminneleg utbreidd som den jernrike epidoten.
Det vart originalskildra i 1896 i Tirol i Austerrike, og fekk namnet fordi det likna på zoisitt.
Mann mot natur
Mann mot natur (originaltittel Man vs. Wild, òg kalla Born Survivor: Bear Grylls, Ultimate Survival og Survival Game) er ein Discovery Channel-serie om overlevingsteknikkar der ein fylgjer Bear Grylls og kamerateamet hans når dei reiser til ugjestmilde og vanskelege stader på jorda for eit menneske å vere strand på.
Grylls vert etterlate med eit kamerateam på ein plass langt frå sivilisasjonen, og har som oppdrag å finne menneske. I løpet av tida han brukar på dette visaren han ulike måtar å meistre situasjonar på, konstruere overnattingsstader, og dessutan å finne mat og vatn. Stader som han har vore på inkluderer mellom anna Saharaørkenen, isbrear på Island, den Sibirske tundraen og regnskogen i Ecuador.
Det britiske kvinnelandslaget i handball
Storbritannia sitt kvinnelandslag i handball er det kvinnelege landslaget i handball for Storbritannia. Det representerer landet i internasjonale handballturneringar, og vert regulert av British Handball Association. Landslaget kvalifiserte seg til sin fyrste store internasjonale meisterskap i 2012, då London arrangerte Sommar-OL.
Resultat i internasjonale turneringar
''Resultata som er vist under er berre turneringar der Storbritannia har delteke. Turneringar dei ikkje har tatt del i er ikkje førte opp.''
Nils Riddervold-Jensen
Nils Riddervold-Jensen var ein norsk lærar og politikar for partiet Høgre. Han var statsråd 1920-21 i den fyrste Halvorsen-regjeringa.
Nils Riddervold-Jensen var fødd i Christiania som son av Peter Andreas Jensen. Han vart student i 1881 og tok teologisk embetseksamen i 1887. Same året byrja han som lærar ved Tønsberg kommunale middelskole. Der var han heile sitt yrkesaktive liv, siste tiåret, 1924-33, var han rektor. Frå 1898 var han medlem av Tønsberg bystyre i elleve samanhengande periodar til 1931. Han var medlem av formannskapet i fire periodar og varaordførar 1901-04.
Riddervold-Jensen sat på Stortinget i tre periodar, 1903-06, 1910-12 og 1916-18, som representant frå Tønsberg valkrins. I den fyrste og den siste perioden var han medlem av kyrkjekomiteen, i den mellomste var han nestformann i same. År 1905 var han medlem av den utvida budsjettkomiteen, 1910 av den utvida militærkomiteen. I 1911 fekk han plass i ein departemental komite som skulle arbeide for nærare samband mellom folkeskulen og middelskulen.
Riddervold-Jensen var statsråd og sjef for Kyrkje- og undervisningsdepartementet i Otto Bahr Halvorsen s fyrste regjering som sat frå 21. juni 1920 til 22. juni 1921, då ho leid nederlag i Stortinget i den såkalla skulekommisjonssaka.
Han var frimurar og ordførande meister i 'St. Johanneslogen St. Michael til det Lysende Kors' i Tønsberg. I 1921 vart han utnemnd til kommandør av 1. klasse av St. Olavs Orden. Han var også innehavar av 7. juni-medaljen og 'Kong Haakon VIIs jubileumsmedalje 1905–1930'.
Han døydde på Nøtterøy i 1935.
Maja Keuc
Maja Keuc er ein slovensk songar. Ho representerte Slovenia i Eurovision Song Contest 2011 med songen «No One». Songen enda på 13. plass med 96 poeng.
MS «Vøringen» (1995)
MS «Vøringen», i dag MS «Kostervind» er ein snøggbåt levert frå Oma Båtbyggeri på Stord 24. juni 1995 til Hardanger Sunnhordlandske Dampskipsselskap (HSD).
Fenny Stratford
Fenny Stratford er ein by i Buckinghamshire i England. Han ligg søraust i distriktet Milton Keynes, heilt inntil Bletcley.
MS «Vøringen» (1995)
Båten vart sett i rute i Hardanger, og nokre år seinare i Austevollsruta. I 2007 vart båten lagt i opplag og gjekk i sommarrute Norheimsund - Herand - Utne - Lofthus - Kinsarvik - Ulvik - Eidfjord. I mars 2010 gjekk båten inn som reserve i sørlege Flaggruten for MS «Tidebris» i ei veke. I desember 2011, og igjen i mars 2012 gjekk båten i rute Hareid-Valderøy-Ålesund. Sommaren 2012 gjekk båten igjen i rute i Hardangerfjorden.
Båten har vore i flåten til HSD, Tide Sjø og Norled fram til april 2014, då han vart selt til Koster Marin i Strömstad i Sverige. Her fekk han namnet «Kostervind» og vart klargjort for nye eigarar hos Oma Slipp på Stord.
Fenny Stratford
Namnet Stratford er av angelsaksisk opphav, og tyder vadestad på ein [romersk] veg. Dette viser til Watling Street, som kryssar ei elv like utanfor byen. I 1252 vart namnet notert som Fenni Stratford. Det første namneleddet vart innført i mellomalderen for å skilje han frå Stony Stratford, som ligg i nærleiken.
Oppegård kyrkje
Oppegård kyrkje er ei langkyrkje på Svartskog i Nordre Follo kommune i Viken fylke.
Fenny Stratford
Fenny Stratford ein ein gammal marknadsby. Han hadde vekentleg marknad i mange år, inntil han vart hardt råka av byllepest i 1665. Som ei følgje av dette vart vegen lagt utanom byen, og marknaden døydde ut. Det vart aldri gjenoppretta, og ved byrjinga av 1700-talet var byen svært forfallen.
Oppegård kyrkje
Kyrkja er oppført av byggmeister Andreas Keitel, som er gravlagt på kyrkjegarden. Det var vore kyrkje på staden sidan mellomalderen. Før Kolbotn kyrkje (då: Kolbotn kapell) vart bygd, var dette einaste kyrkja i kommunen.
Fenny Stratford
11. november 1724 fekk byen ein ny start då grunnsteinen til ei ny soknekyrkje vart lagt. Historikaren Browne Willis hadde samla inn pengar til kyrkjebygget, og valde denne dagen, som er festen for St. Martin av Tours, fordi bestefaren hans hadde døydd denne datoen i St Martin's Lane i Fenny Stratford. Kyrkja vart, naturlegvis, vigd til St. Martin.
Fenny Stratford er i dag ein travel liten by rett utanfor den langt større byen Milton Keynes. Marknaden har enno ikkje vorte gjenoppretta, men han har ei handlegate som er mykje vitja.
Guangdong
Guangdong er ein provins sør i Folkerepublikken Kina. Provinsen dekker ei flatevidd på 187 800 km². Folketalet vart i 2009 berekna til 96,38 millionar. Guangdong grensar mot provinsane Fujian, Hainan, Hunan, Jiangxi, den autonome regionen Guangxi og dei særleg administrerte regionane Hong Kong og Macao. Guangzhou er hovudstad i provinsen. Andre større byar er Shantou, Shenzhen, Zhanjiang og Zhuhai.
Geografi
Guangdong ligg på kysten mot Sørkinahavet, og har ei 4 300 km lang kystline. I sørvest ligg halvøya Leizhou, sør for spissen av halvøya finn ein øyprovinsen Hainan.
Landområda sør i provinsen er delt i to av Perleelva (Zhu Jiang). Sjølv om elva er einast 177 km lang, er ho ein av dei viktigaste vassvegane i Kina. Vassvegen tek til på deltaet til Perleelva, der ho møter tre store elvar. Det er den 2 197 km lange Vestelva, lenger oppe møter ho Nordelva (468 km), og sør for Guangzhou renn Austelva (523 km) ut i Perleelva. Den store elvesletta, der Perleelva munnar ut i havet, er eit viktig landbruksområde og i har i dei siste 20 åra vore brennpunktet for den økonomiske boomen i provinsen.
Ein halvdel av provinsen består av fjell og platå. Nan Ling og andre fjellkjeder i nord skil Sør-Kina frå det sentrale Kina. Høgste punktet i provinsen er Shikengkong på grensa til Hunan med sine 1 902 meter.
Klima
Guangdong har eit fuktig subtropisk klima, heilt i sør har ein nærast tropisk klima. Vintrane er korte, milde, og relativt tørre, medan somrane er lange, heite, og svært våte. Dagstemperaturane i Guangzhou er i januar gjennomsnittleg 18 °C, i juli 33°. Den store luftfuktigheita gjer at det om sommaren kjennest mykje heitare enn det termometeret viser. Frost er sjeldan på kysten, men kan i innlandet skje nokre få dagar kvar vinter.
Folkesetnad
Folketalet i Guangdong vart i 2009 rekna til 96,38 millionar. Provinsen har dei siste tjue åra hatt stor innvandring av arbeidssøkarar. Medrekna dei arbeidarane frå andre provinsar som bur i Guangdong, reknar ein at minst 110 millionar menneske lever i provinsen til ei kvar tid.
98,6 % av innbyggarane i provinsen er registrert som han-kinesarar. Den største undergruppa av han-kinesarar er kantonesarar, andre slike er teochew i Chaoshan og hakkaer i Meizhou. I nord finst ei lita gruppe av yaofolk. Andre etniske minoritetsgrupper er shefolk, miao, likinesarar, og zhuangfolk.
Dei fleste kinesarane som i det 19. og tidlege 20. hundreåret utvandra til andre land i Asia og til Nord-Amerika, kom frå Guangdong.
Næringsliv
Guangdong er Kinas rikaste provins, og har det høgste bruttonasjonalprodukt av alle provinsane. Ca 12 % av den totale, nasjonale økonomien vert generert i Guangdong. Saman med Shanghai er provinsen leiande i Kinas økonomiske utvikling. Lønnsveksten har byrja stige fyrst dei seinare åra, stor tilstrøyming av arbeidsinnvandrarar frå naboprovinsar er ein vesentleg grunn til at lønnskostnadene har kunne haldast nede. Internt er det store skilnader i økonomien, fjellområda i dei indre delane av Guangdong er like fattige som andre fattige område i Kina. Områda rundt deltaområdet til Perleelva er dei mest utvikla.
Deng Xiaopings open dør-politikk endra radikalt økonomien i provinsen, ettersom ein drog nytte av tilgangen til havet og sjøfarten. Dessutan hadde ein fordel av den geografiske nærleiken til Hong Kong og av dei historiske banda til utanlandskinesarar i mange ulike land.
Sidan omkring 1990 har det vore ein kolossal vekst i eksportorientert, arbeidsintensiv industriproduksjon. Elektriske og elektroniske hushaldningsapparat, kontorutstyr, tekstilar, kjemikaliar, medisinar og matvarer er mellom dei vareslag det vert produsert store mengder av. Attåt hovudstaden Guangzhou har det vakse fram store industrisenter i Dongguan, Jiangmen, Nanhai, Shantou, Shunde, Zhongshan og Zhuhai.
Mineralreservane av jarnmalm er mellom dei største i Kina. Det elektriske energibehovet vert dekt av vasskraft, varmekraft og kjernekraft og gjennom importert kraft.
Landbruket spelar økonomisk ei mindre rolle i Guangdong enn i andre provinsar. Viktigaste jordbrukslandet finst i deltaområdet, Chaoshan-området og på kystslettene. Risproduksjonen dekker knapt behovet til provinsen, elles er grønsaker og søtpoteter viktige landsbruksvarer. Guangdong er den største produsenten av sukkerrøyr i Kina, avlingane kjem frå deltaområda og kystområda. Bananar og appelsinar er viktigaste fruktslaga, i mindre grad ananas og kinaplommer. Avl av silkeorm er ganske omfattande, ofte i samband med produksjon av morbær og oppdrett av fisk. Andre salsprodukt er gummi, kokosnøtter, jordnøtter, sisalhamp og pepar. Husdyra er fremst svin, storfe og fjørfe. Fiskefangstane er dei største i Kina, der over 40 % er ferskvassfisk.
Historie
Guangdong var i tidleg historisk tid busett av eit folk kjent som baiyue. Det kan ha vore tai-kadai og såleis i slekt med zhuangfolk i dagens Guangxi.
Kinesisk styringsmakt over området tok til under Qin-dynastiet. Han-dynastiet rådde over ein provins som vart kalla Jianzhou, han omfatta dagens Guangdong, Guangxi og Nord-Vietnam. Under kongeriket Wu var Guangdong frå 226 ein eigen provins, kalla for Guang.
Fleire store innvandringsbølgjer frå nord endra samansetninga mellom dei etniske folkegruppene. Mange han-kinesarar innvandra til Guangdong i periodar då nomadar angreip Han-dynastiet frå nord, og elles i tider med stor politisk uro i keisarriket. Interne stridar i det nordlege Kina etter An Lushan-opprøret førte til at folketalet i prefekturet Guangzhou auka med 75% i tida mellom 740-750-talet og 800-810-åra. Dei lokale folkegruppene kom etterkvart i mindretal og vart gradvis assimilert til hankinesisk kultur, eller dei vart fordrivne. Saman med Guangxi vart Guangdong i 627 under Tang-dynastiet ein del av eit eige rettsområde, kalla Lingnan.
På 1200-talet dreiv mongolske herskarar på med å erobre Kina. Det sørlege Song-dynastiet sitt maktfelt vart flytta sørover, og enda til sist opp i dagens Guangdong. Slaget ved Yamen i 1279 i Guangdong markerte slutten på det sørlege Song-dynastiet. Under det mongolske Yuan-dynastiet høyrde store delar av dagens Guangdong til Jiangxi-provinsen. Sitt noverande namn fekk provinsen i byrjinga av Ming-dynastiet.
Sidan 1500-talet har Guangdong hatt omfattande handelssamband med resten av verda. Europeiske handelsmenn kom nordover gjennom Malakkasundet og over Sørkinahavet, særleg portugisiske og britiske, og handla i stor utstrekning gjennom Guangzhou. Frå 1557 var Macao, på sørkysten av Guangdong, den første europeiske busettinga.
på 1800-talet utløyste opiumhandel gjennom Guangzhou dei såkalla opiumskrigane. Utanlandske statar angreip Kina og tok kontroll over hamnebyar, og tvinga landet til å opne seg for utanlandske handelsinteresser. I tillegg til den portugisiske kolonien Macao vart Hong Kong avstått til Storbritannia og Kwang-Chou-Wan til Frankrike. Alle desse koloniane låg på kysten av Guangdong. På 1800-talet utvandra elles store mengder arbeidarar frå Guangdong til Søraust-Asia og til USA og Canada.
Taipingopprøret, som braut ut i 1850, leidde til ein borgarkrig som kom til å omfatte mesteparten av det sørlege Kina. Med si direkte kontakt med vestlege førestillingar, vart Guangdong sentrum for anti-mandsjuisk og anti-imperialistisk aktivitet. Opprøsleiaren Hong Xiuquan var elles fødd i Guangdong.
Tidleg på 1920-talet var Guangdong oppmarsjområde for Kuomintang sine styrkar i førebuinga til Nordekspedisjonen. Denne hæren, og krigane som følgde, bringa dei ulike krigsherrane i Kina tilbake under sentralregjeringa.
Deimos i gresk mytologi
Deimos (Δεῖμος,, 'frykt') var den personleggjorte frykta i gresk mytologi. Deimos var son av krigsguden Ares og kjærleiksgudinna Afrodite.
Guangdong
Historie
I dei siste tiåra har provinsen hatt svært snøgg økonomisk vekst, delvis framhjelpt av sitt nære handelssamkvem med Hong Kong. Guangdong er på 2000-talet den provinsen i Kina med høgst bruttonasjonalprodukt.
Deimos i gresk mytologi
Deimos er ofte nemnd saman med tvillingbroren Phobos (skrekk) og er knytt til krigsgudinna Enyo (syster eller elskar til Ares) og Ares sine redsletenarar, Deimos er meir ei abstrakt personleggjering av redsla ein kan føla i krig, og opptrer ikkje som nokon eigen person i gresk mytologi. Tilsvarande figurar i romersk mytologi er Fuga, Formido eller Metus.
Dei to månane til Mars er kalla opp etter Deimos og Phobos.
Guangdong
Historie
Øya Hainan var fram til 1988 ein del av Guangdong. Ho vart då skilt ut som eigen provins.
Styresmakter
Den regionale leiaren i Kinas kommunistparti er Li Xi. Guvernøren er Ma Xingrui (2020).
Administrasjonseiningar
Guangdong er delt i 21 einingar på prefekturnivå (to subprovinsielle byar og 19 byprefektur).
Dei 21 einingane på prefekturnivå er delt i 121 einingar på fylkesnivå (55 distrikt, 23 byfylke, 41 fylke og 3 autonome fylke). Desse einingane er i sin tur delt opp i til saman 1 585 einingar på kommunenivå (1 145 bykommunar, 4 landkommunar, 7 etniske landkommunar og 429 subdistrikt).
Brec de Chambeyron
Brec de Chambeyron er ein 3 389 meter over havet høg fjelltopp i Kottialpane, på grensa mellom departementet Alpes-de-Haute-Provence i Frankrike og provinsen Cuneo i Italia.
Dei franske klatrarane Paul Agnel og Joseph Rasoul tok seg til topps den 20. juni 1878 og vart dermed dei menneska på toppen av Brec de Chambeyron.
Spassk-Dalnij
Spassk-Dalnij (russisk Спасск-Да́льний), nokre gonger kalla Spassk, er ein by i Primorskij kraj i Russland med om lag 45 000 innbyggjarar. Byen ligg på slettelandet aust for Khankasjøen, rundt 180 km nord for Vladivostok (avstand med bil 250 km).
Historie
Dei første nybyggjarane frå vestlege område av Russland kom til området rundt dagens Spassk-Dalnij i 1885. Dei grunnla landsbyen Spasskoje (fra russisk spas som tyder «frelsar»). Med opprettinga i 1906 av jernbanestasjonen Jevgenjevka på Ussuribanen like ved, vart busetnaden viktigare og i 1917 fekk han byrettar under namnet Spassk.
Under den russiske borgarkrigen var det harde kamper mellom dei kvite og raude armeene ved byen.
I 1926 vart byen slått saman med Jevgenjevka og i 1929 fekk byen det noverande namnet sitt, Spassk-Dalnij (russisk dalni som tyder «fjern» og viser til plasseringa i Russisk fjerne austen, til skilnad frå Spassk i Penza oblast og Spassk-Rjazanskij i Rjazan oblast).
Økonomi og næringsliv
Historisk sett vart Spassk-Dalnij danna som eit senter for bygningsindustrien i Primorje, på grunn av reservane av kalkstein, leire og byggesand i nærleiken. Den største verksemda er for tida selskapet Spassktsement, som har vore i drift siden 1907 og som kan produsere opp til 3,5 millionar tonn sement pr år. Sementfabrikken er representert på Spassk-Dalnijs byvåpen.
Andre næringar er maskinbygging og lys- og næringsmiddelindustri. Området rundt Spassk-Dalnij er òg eit av dei viktigaste landbruksområda i Primorskij kraj.
Hans Hagerup Falbe
Mellom 1809 og 1815 var han justitiarius i Overkriminalretten i Kristiania. Han deltok ved stormannsmøtet på Eidsvoll den 16. februar 1814.
Frå 1815 til 1822 var Falbe amtmann i Akershus amt og stiftsamtmann i Akershus stiftamt og frå 1822 og til sin død var han statsråd.
Falbe var aktiv i det kulturelle og musikalske liv i Kristiania og i samtida sett på som ein dyktig komponist og dirigent. I 1810 vart han medstiftar av Det Musicalske Lyceum, hovudstadens første faste musikkselskap som han leia i sju år, fram til Waldemar Thrane tok over.
Sara Skjoldnes
Sara Skjoldnes er ein norsk modell, tidlegare noregsmeister i nanbudo og vinnar av Frøken Norge.
Melodi Grand Prix 2013
16. januar 2013 annonserte Norsk rikskringkasting (NRK) at Skjoldnes var ein av låtskrivarane i den fyrste semifinalen i Melodi Grand Prix 2013. Saman med Ben Adams og Julie Bergan skreiv ho songen «Give A Little Something Back». Bergan framførte songen i tevlinga, men gjekk ikkje vidare til finalen.
Privatliv
Skjoldnes er gift med den britiske songaren Ben Adams.
Bogstad gard
Bogstad gard er ein tidlegare herregard ved Bogstadvannet i Oslo. Den er no museum. Av tidlegare kjende eigarar finn ein Peder Anker og svigersonen Herman Wedel-Jarlsberg.
Garden var opphavleg ein bondegard og klostergods under cisterciensarklosteret på Hovedøya. Etter reformasjonen i Danmark-Noreg i 1536 kom garden inn under Krona. I 1649 vart Bogstad saman med fleire andre gardar i Sørkedalen og lasteplassen Vækerø seld til rådmann i Aker, Morten Lauritzen.
Olney i Buckinghamshire
Olney er ein liten by i Buckinghamshire i England. Han ligg i distriktet Milton Keynes, ved elva Great Ouse.
Byen voks opp som omkring blondeindustrien, som var sterk i området. Han er kjent som opphavsstaden for Olney Hymns, og John Newton, som skreiv «Amazing Grace», virkte og er gravlagt der. Cowper and Newton Museum, som ligg i sentrum, er vigd til han.
Sidan 1445 har det vorte halde eit pannekakeløp kvart år på pannekakedagen.
Ivantejevka
Ivanteyevka (russisk Иванте́евка) er ein by i Moskva oblast i Russland med om lag 55 000 innbyggjarar. Han ligg ved elva Utsja rundt 41 km nordaust for Moskva.
Nansenisen
Nansenisen eller Nansen isbrem er ein 50 km lang og 15 km brei isbrem. Han får istilførsel frå Priestley- og Reevesbreen og grensar på nordsida til Drygalski istunge, langs kysten av Victoria Land i Antarktis. Isen vart utforska av South Magnetic Polar Party under den britiske antarktisekspeidsjonen, 1907-09 og av den nordlege gruppa frå den britiske antarktisekspeidsjonen, 1910-13. Frank Debenham, ein geolog på den siste ekspedisjonen, gav han namnet Nansen Sheet fordi han låg like ved Mount Nansen, det dominerande fjellet i området.
Drøbak kyrkje
Drøbak kyrkje er ei krosskyrkje i Drøbak i Frogn kommune i Viken fylke.
Kyrkja vart oppført i 1774-76 på initiativ frå kjøpmannen Niels Carlsen. Ho har eit rikt rokokkointeriør og ei rekkje gamle portrettbilete.
Nickersonisen
Nickersonisen er ein isbrem som er kring 55 km brei, og som ligg nord for Siemiatkowskibreen og den vestlege delen av Ruppert Coast i Marie Byrd Land i Antarktis. Han vart oppdaga og grovt kartlagt av Byrd-ekspedisjonen (ByrdAE) (1928-30). Isen vart namngjeve av Advisory Committee on Antarctic Names (US-ACAN) etter offiser H.J. Nickerson i U.S. Navy (USN), som var administrativ offiser i staben til Task Force 43 under Operasjon Deep Freeze 1966.
August Bosse
August Bosse var ein norsk fagforeiningsleiar, typograf, målmann og omsetjar, fødd i Øyestad i Aust-Agder. Det var Bosse som omsette Det kommunistiske manifestet til nynorsk.
Bosse var typograf i Dagbladet kring hundreårsskiftet og var med i fagforeiningsarbeid. Han var formann i Norsk centralforening for boktrykkere frå 1905 då forbundet slutta seg til Landsorganisasjonen, og til 1907.
Ei tid var han reisande maskinmontør og agent for Hansen & Skotvedt og for Olaf Gullowsen, og i folketeljinga 1910 er han oppført som 'handelsreisende'. Desse åra reiste han mykje både i Noreg, Sverige og Tyskland, og han tileigna seg gode kunnskapar i tysk.
Gjennom fleire år var han typograf i venstre- og nynorskavisa Den 17de Mai der han vart han ein av redaktør Rasmus Steinsviks næraste medarbeidarar. Han kunne avisa si rettskriving på fingrane og sytte for at avisa kom ut i ei stø og einskapleg målform.
Seinare fekk helsa til Bosse ein knekk, og frå våren 1918 sette han i gang med mykje omsetjingsarbeid, særleg for Den 17de Mai og Norsk Barneblad. Han omsette til nynorsk ei rekkje romanar, forteljingar og folkelivsskildringar. Dei fleste gjekk som utklyppsbøker i "kjellaren" i Den 17de Mai. Mellom titlane han omsette var Amerika-Johan, Farkelaget, Teaterborn, Still Jim, Al-Mansurs kjærleikseventyr, Mark Twains utvalde skissor, Eventyr i Sudhavet, Små svenske bygdesogor, Bruri fraa steppone, Spæjarkompaniet og Polsk blod. Han skreiv også artiklar på nynorsk i fagbladet for typografane. Han var eit sjeldsynt døme på ein målmann sentralt i den faglege arbeidarrørsla.
Det viktigaste verket Bosse omsette til nynorsk, var Det kommunistiske manifestet av Karl Marx og Friedrich Engels med føreord av Edvard Bull. Utgåva kom på Det Norske Arbeiderpartis Forlag i 1921, same året som Bosse døydde av hjarteslag berre 48 år gamal. Dette er framleis den einaste nynorskutgåva av Manifestet.
Zhenjiang
Zhenjiang (forenkla kinesisk 镇江; tradisjonell kinesisk 鎮江; pinyin Zhènjiāng) er eit byprefektur i provinsen Jiangsu i Kina, på sørbreidda av Chang Jiang. Prefekturet har eit areal på 3 799 km² og 3 113 384 innbyggjarar i 2010. Av desse bur 1 189 320 i storbyen.
Make Love, Not War
«Make Love, Not War» er ein song av Benny Borg frå 1977. Songen er skriven av Kåre Grøttum og Bjørn Rønningen.
Melodi Grand Prix 1977
«Make Love, Not War» deltok i Melodi Grand Prix 1977, den norske uttakinga til Eurovision Song Contest 1977 i London i Storbritannia. Songen vart framført på norsk og engelsk av Benny Borg i semifinalen «Austlandet», som omfatta Hedmark, Oppland, Buskerud, Akershus, Telemark, Vestfold og Østfold. Bidraget vann med ein ukjend poengsum, og gjekk vidare til finalen. «Make Love, Not War» vart framført på norsk og engelsk av Odd Børre i finalen, og enda på sjette- og sisteplass med 25 poeng.
Zhenjiang
Byprefekturet Zhenjiang omfattar tre distrikt (区 qū) og tre byfylke (市 shì).
Samferdsle
Byen ligg ved Keisarkanalen og Kinas viktigaste naturlege vassveg, Chang Jiang.
Den viktige jarnbanelinja Jinghubanen, som strekker seg frå Beijing til Shanghai har stoppestad i Zhenjiang. Også snøggtoget mellom Beijing og Shanghai har stoppestad her.
Riksveg 312 i Kina går gjennom området. Han går frå Shanghai og passerer mellom andre Suzhou, Nanjing, Hefei, Xinyang, Xi'an, Lanzhou, Jiayuguan i Gansu og Urumqi, før han endar på grensa mot Kasakhstan.
Historie
Zhenjiang var eit viktig handelssenter både under Mingdynastiet og Qingdynastiet.
Hn/Hamp
Hamp eller harp (Cannabis sativa) er ein eittårig vokster med gulgrøne blomar og motsette handklovne blad. Voksteren hev vore nytta til tog, ty og anna gjenom soga, men er no like kjend som rusingsråd.
Hamp ættar frå Asia. Han er mykje dyrka i Sudaust-Europa, Italia og Japan. Tidlegare vart voksteren dyrka i Sverike, og det vart òg freista i Noreg. Voksteren er funnen på avfallsplassar og liknande yver heile Noreg, men er ikkje rekna som reproduserande.
Hamp er serbu. Hannvoksteren hev finare bast enn hovoksteren, og gjev difor betre hampetrevlar.
Namn
Ordet hamp er upphavleg eit lån frå gresk κάννᾰβῐς (kánnabis), men tidleg nog til at logi hans Grimm verka på det og gjorde k og b til h og p. Utfallet vart *hanapiz og gav norrøne *hanpr etter synkopetidi. Seinare vart det hampr som er upphavet til den nynorske formi.
Harp er truleg av same upphav, men umlaga etter horr ‘linstrå’.
Rusingsråd
Hamp er ei av dei vanlegaste rusingsrådene i verdi, og er millom anna nytta som lækjeråd for ymse sjelelege lidingar. Berre koffein, alkohol og nikotin er meir nytta.
Rusingsrådi finst i fleire former. Ei av dei vanlegaste er kvåda. Hampekvåda er ei seig væta voksteren skil ut i hø‎gfjellsstrok på kring 1000 meter. På engelsk er denne væta kalla hashish, frå arabisk ḥašīš ‘turka urt’. Ei onnor form er bladi, blomane og skoti, ofte frå hoa. Desse vert turka og eignar seg difor best i sigarettar, medan kvåda krev jamn verming.
Åmot kyrkje i Nord-Torpa
Åmot kyrkje i Nord-Torpa er ei verna åttekantkyrkje (kyrkje med åttekanta grunnplan) frå 1823 i Nordre Land kommune i Innlandet, i Torpa sokn i Hadeland og Land prosti i Hamar bispedøme. Kyrkja er bygd i tre, har galleri i to høgder og til saman 700 sitjeplassar (Rasmussen oppgir 800 . Preikestolen er plassert over altaret i ein kombinasjon som ofte vert kalla preikestolaltar. Truleg har sokneprest (og astronom) Abraham Pihl stått for teikninga av kyrkja, men det kan òg vere at ho er bygd med Vang kyrkje i Hamar som førebilete.
Ifølge Alm blei Gamle Hunn kyrkje (1821), Jevnaker kyrkje (1834) og Åmot kyrkje (1823) utforma etter mønster av Vang kyrkje ved Hamar. Byggmester Svend Aspås frå Røros laga truleg modellen som blei send i ein sekk til Torpa då Åmot kyrkje skulle byggast. Alm reknar med at samme modell blei brukt for Hunn og Jevnaker.
Newport Pagnell
Newport Pagnell er ein by i Buckinghamshire i England. Han høyrer til den sameinte styresmakta Milton Keynes, og ligg nord for byen Milton Keynes.
Byen blir nemnt i Domesday Book (1086) som Neuport, som er gammalengelsk for ny marknadsby. Han vart grunnlagt at normannarane, og var dermed ein ny by i 1086. Det andre leddet i namnet vart lagt til då familien Pagnell (Paynel) tok over eit gods i byen.
På eit tidspunkt var Newport Pagnell ein av dei største byane i Buckinghamshire. Pagnell-slottet til familien låg der Castle Street ligg i dag. Det er ingen synlege spor etter slottet. Byen hadde tidlegare to sjukehus, og det vart halde seks festivalar i løpet av året. Før grunnlegginga av Milton Keynes på 1960-talet hadde posisjonen til byen i grevskapet dalt i lang tid, og med veksten til den nye byen er han ikkje lenger meir enn ein forstad. Dei to byane har no vakse så mykje saman at det er vanskeleg å sjå kvar den eine sluttar og den andre byrjar.
Landsbyane Broughton og Caldecote høyrer til Newport Pagnell kyrkjesokn, som er vigd til apostlane Peter og Paulus.
Motorvegen M1 går ikkje langt frå byen, og ved vegen ligg eit stort serviceområde kalla Newport Pagnell Services der.
Marokko i Eurovision Song Contest 1980
Marokko debuterte i Eurovision Song Contest 1980 i Haag i Nederland med songen «Bitakat Hob», framført på arabisk av Samira Bensaïd. Songen er skriven av 'Abd Al-'Atī Amyna og Malw Rawan. Bidraget vart valt internt av kringkastaren Société Nationale de Radiodiffusion et de Télévision (SNRT).
Songen starta som nummer fem i finalen etter Luxembourg med «Papa pingouin» av Sophie & Magaly og før Italia med «Non so che darei» av Alan Sorrenti. Bidraget fekk sju poeng frå Italia og enda på 18. plass av totalt 19 bidrag. Det er den fyrste og førebels einaste gongen Marokko, og eit arabisk land, har delteke i tevlinga.
USA Union
USA Union er eit studioalbum frå 1970 av bluesmusikaren John Mayall med Harvey Mandel på gitar, Larry Taylor på bass og Don «Sugarcane» Harris på fiolin. Albumet vart spelt inn 27. og 28. juli 1970 i Larrabee Studios i Los Angeles og kom ut same året på Polydor.
Mot slutten av 60-åra hadde John Mayall flytta til Laurel Canyon i Los Angeles og hadde blitt kjend med lokale musikarar. Han vart vener med Harvey Mandel og Larry Taylor, som begge nettopp hadde slutta i Canned Heat. Taylor hadde spelt på ein song på det førre albumet til Mayall, Empty Rooms. Med denne nye heilamerikanske besetninga, gjekk Mayall i ei meir jazzaktig bluesretning, som ein først kunne høyre på konsertalbumet The Turning Point. Det uvanlege formatet (elektriske gitarar av Mayall og Mandel, Mayall på piano og munnspel, og med Harris på elektrisk fiolin, Taylor på akustisk og elektrisk bass, og ingen trommer) gav ein unik stil.
Prince Gustav-isen
Prince Gustav-isen var ein isbrem som strekte seg meir enn 28 km langs den sørlege delen of Prince Gustav Channel, inkludert Rohss Bay på James Ross Island. Han vart namngjeven av UK Antarctic Place-Names Committee (UK-APC) i 1990 i samband med kanalen. Isbremmen har sidan trekt seg attende og kollapsa.
Aiguille de Chambeyron
Aiguille de Chambeyron er ein 3 412 meter over havet høg fjelltopp i Kottialpane i departementet Alpes-de-Haute-Provence i Frankrike.
Den kjende britiske fjellklatraren William Coolidge var i fylgje med dei sveitsiske fjellførarane Christian Almer og Ulrich Almer då dei sommaren 1879 var dei fyrste menneska som sette føtene på toppen av Aiguille de Chambeyron.
Anastasia Vinnikova
Anastasia Vinnikova er ein kviterussisk songar. Ho representerte Kviterussland i Eurovision Song Contest 2011 med songen «I Love Belarus». Songen kvalifiserte seg ikkje til finalen. Ho skulle opphavleg delteke med songen «I Am Belarusian», men han vart diskvalifisert fordi han hadde vorte sungen offentleg sumaren 2010.
Høgfartsbaner i Thailand
Høgfartsbaner i Thailand er fleire utbyggingsprosjekt for høgfartstog i Thailand som tok til i 2010-åra. Fram til 2019 var det bygd omlag 3,5 kilometer bane.
Historie
I oktober 2010 godkjende nasjonalforsamlinga i Thailand førebels planar for eit høgfartsbane-nettverk. Fem baner som skulle kunna handsama tog på opptil 250 km/h skulle stråla ut frå Bangkok.
Strekningar
Strekninga mellom Nakhon Ratchasima og Bangkok er under utbygging. I 2021 vart det rapportert at bana kunne vera i drift i 2026. Prosjektet er thai-kinesisk.
Andre stoppestadar vil vera Ayutthaya og Saraburi. Farten skal etter planen komma opp i 250 km i timen.
Bana frå riksgrensa til Nakhon Ratchasima var venta å vera i drift frå 2028, ifølgje rapportar i 2021. Finansieringa for heile strekninga frå Nong Khai (i Nong Khai-fylket) til Nakhon Ratchasima, er ikkje klar. Det er planlagt stoppestadar i Khon Kaen, Udon Thani, Nong Khai.
Per april 2019 jobbar ein med å planlegge anleggsfase 3: ei bane mellom hovudstaden i Laos og Nong Khai (i Thailand), Nong Khai-Vientiane Railway Connecting Line.
Ei høgfartsbane mellom U-Tapao-flyplassen i Rayong-fylket og Bangkok kjem tidlegast i drift i 2025 eller 2026. Bana skal ha endestasjon på flyplass i Bangkok (Don Mueang-flyplassen) og i Rayong-fylket, og bana skal òg ha stasjon tilknytt Suvarnabhumi-flyplassen i Samut Prakan-fylket. Avgjersla om å bygga høgfartsbana vart teken av regjeringa den 28. mars 2018. Bana skal ha ni stasjonar: Don Mueang, Bang Sue, Makkasan, Suvarnabhumi, Chachoengsao (hovudstaden i Chachoengsao-fylket), Chon Buri (hovudstaden i Chonburi-fylket), Sri Racha, Pattaya og U-tapao. Den foreslåtte bana vert kalla ein Eastern Economic Corridor (EEC) high-speed railway.
Cambria
Cambria er eit eldre namn for Wales, danna som ei latinisert utgåve av det walisiske (eller kymriske) namnet Cymru. Det kan lett forvekslast med Cumbria nordvest i England.
Cambria i soga
Geoffrey av Monmouth fortel i første delen av sin pseudohistorie, Historia Regum Britanniae ('Soga om dei britiske kongane') frå rundt 1136, at Brutus frå Troja hadde tre søner som han delte Britannia mellom etter at han hadde erobra landet. Den eldste sonen Locrinus fekk landet mellom elvene Humber og Severn, og kalla det for Loegria eller Logres (latin for det walisiske namnet Lloegr, 'England'). Den yngste sonen Albanactus fekk alt landet nord for Humber som var Albania ('Skottland'). Den midtre sonen, Kamber, blei gjeven alt landet bortanfor Severn og det fekk namnet «Cambria» etter han. Denne soga var omfattande sitert frå 1100-talet til ut på 1500-talet. Namnet «Cambria» levde vidare i litterært språk.
Oppkallingar
«Cambria» har gjeve namn til den geologiske perioden kambrium som var for rundt 542 millionar år til 488,3 millionar år sidan. Perioden fekk namnet kambrium av geologen Adam Sedgwick i 1835, etter at han hadde studert bergarter frå denne tidsalderen i Wales.
Det finst fleire småstader som heiter Cambria i USA, til dømes Cambria i California og Cambria i Wisconsin.
Cambria er også eit sjeldant brukt jentenamn i den engelskspråklege verda.
Kjelder
Cambria Cambria Cambria Cambria
Frogn kyrkje
Kyrkja vart oppført av Hersleth Entreprenør og vigsla den 6. juni 1999 etter at den førre kyrkja vart påtent og brann i 1994. Det har elles vore kyrkje i Frogn sidan mellomalderen, utan at ein veit heilt sikkert kor den eldste kyrkja stod.
Sanna Nielsen
Sanna Nielsen er ein svensk songar frå Edenryd. Ho har verka innan danseband- og popmusikk. Nielsen slo gjennom i 1996 som 11-åring med songen «Till en fågel». Ho har turnert i stora delar av Sverige og har teke del i Melodifestivalen fleire gonger. I 2014 vann ho tevlinga med låten «Undo». Ho representerte Sverige i Eurovision Song Contest 2014 i København der ho kom på tredje plass i finalen den 10. mai.
Sang
«Sang» er ein song av Kirsti Sparboe & Benny Borg frå 1977. Songen er skriven av Mette Hurlen.
Albumet Xanadu
Xanadu er eit filmmusikkalbum frå 1980 etter musikalfilmen med same namn med den australske songaren Olivia Newton-John og den britiske gruppa Electric Light Orchestra (ELO).
Sang
Melodi Grand Prix 1977
«Sang» deltok i Melodi Grand Prix 1977, den norske uttakinga til Eurovision Song Contest 1977 i London i Storbritannia. Songen vart framført på norsk av Kirsti Sparboe & Benny Borg i semifinalen «Austlandet», som omfatta Hedmark, Oppland, Buskerud, Akershus, Telemark, Vestfold og Østfold. Bidraget vann med ein ukjend poengsum, og gjekk vidare til finalen. I finalen enda bidraget på tredjeplass med 58 poeng.
Albumet Xanadu
Albumet vart gjeve ut med songar av Newton-John på side ein og songar av ELO på side to. I 2008 vart albumet gjeve ut på ny med nymastra lyd og ein bonus-CD som ein del av DVD-utgjevinga av filmen.
Filmen fekk dårleg kritikk og gjekk dårleg på kino, men filmmusikken vart særs populær verda over. Hitsinglane «Magic» og «Xanadu», som nådde førsteplassen i høvesvis USA og Storbritannia. Begge singlane nådde òg toppen av singellistene i Nederland og Italia. Det var det femte mest populære filmmusikkalbumet i USA i 1981.
Bakgrunn
Songane til Olivia Newton-John var skriven av den langvarige produsenten hennar, John Farrar. Med på Newton-John-songane var òg Cliff Richard, The Tubes og Gene Kelly.
Singlar
Merknadar
Rafael Casanova
Rafael Casanova i Comes var ein katalansk jurist, og støttespelar for erkehertug Karl av Austerrike som tronpretendent til krona Spania under den spanske arvefølgjekrigen. Han vart borgarmeister i Barcelona og øvstkommanderande i Catalonia under omleiringa av Barcelona fram til han vart skadd i kamp då han kommandert eit motåtak med den militsen i Barcelona ved San Peter-fonten den siste dagen av omleiringa, 11. september 1714. Han vart frisk etter skadane etter krigen og heldt fram kampen mot absolutisme som advokat, og det er vorte hevda at han skreiv boka Record de l'Aliança feta a Jordi Augusto de la Gran Bretanya der Catalonia krever at England oppfyller Genova-traktaten.
Viktor Krauss
Viktor Krauss er ein USA-amerikansk musikar som spelar akustisk og elektrisk bass. Han har gjeve ut soloalbum og arbeidd med mange forskjellige musikarar, som systera Alison Krauss.
Som gjesteartist
Med Alison Krauss
Med The Cox Family
Med Bill Frisell
Med Jerry Douglas
Med Lyle Lovett
Med Beth Nielsen Chapman
Med Dolly Parton
Med Natalie MacMaster
Med Ron Block
Med Peter Rowan
Med Jason White
Med Carrie Rodriguez
Med Sarah Jarosz
Marmalade
Marmalade er eit skotsk poprockband frå austenden av Glasgow. Dei vart opphavleg skipa i 1961 som The Gaylords, og seinare kalla Dean Ford and The Gaylords, som spelte inn fire singlar for Columbia (EMI). I 1966 byta dei namn til The Marmalade.
Viktor Krauss
Som gjesteartist
Med Nicole C. Mullen
Med andre
Marmalade
Dei hadde størst suksess mellom 1968 og 1972 med ti songar inne på UK Singles Chart, og mange utanlands, ,inkludert dei internasjonale hittane «Reflections of My Life», som nådde tiandeplassen på Billboard Hot 100 i USA og tredjeplassen på den britiske singellista i januar 1970 og «Ob-La-Di, Ob-La-Da», som toppa den britiske lista i januar 1969. Gruppa vart den første skotske gruppa nokon gong som toppa den britiske singellista. Dei originale medlemmane byrja å forlate bandet tidleg i 1970-åra og gruppa, som hadde vore på Decca i sukessåra, forlet dette selskapet i 1972. I 1973 fekk bandet kontrakt med EMI Records og frå den tida så kalla dei seg berre Marmalade.
Bandet eksisterer framleis, men har hatt mange endringar i besetninga sidan 1975.
Albert Hansen
Hans Christian Albert Hansen var ein norsk ingeniør og politikar for partiet Høgre.
Albert Hansen var fødd og oppvaksen i Halden, der faren var «oeconomus». Han gjekk på latinskulen i heimbyen, reiste så til Sverige der han vart uteksaminert frå Teknologiska Institutet i Stockholm i 1868. Fram til 1874 arbeidde han på ulike kanal-, jarnbane- og veganlegg i Sverige. Deretter var han engasjert med anlegginga av Støren-Åmot-banen og Smaalensbanen. Fra 1878 til 1903 var han amtsingeniør i Buskeruds amt. Mellom 1905 og 1917 var han amtmann i Smaalenenes amt.
Hansen representerte Drammen på Stortinget i periodane 1900-03 og 1903-06, han var medlem av jernbanekomiteen. I 1903 var med i Stortinget sin deputasjon i høve opninga av Oftotbanen. 1905-06 var han medlem av arbeidsløysekomiteen og i 1905 av den utvida justiskomiteen. Hansen var statsråd og sjef for Arbeidsdepartementet i Francis Hagerups andre regjering som rådde statsmakta frå 22. oktober 1903 til 11. mars 1905.
I 1901 vart Hansen utnemnd til riddar av 1. klasse av St. Olavs Orden og forfremja til kommandør av 1. klasse i 1912. Som statsråd under unionsoppløysinga mottok han også 7. juni-medaljen.
Hansen døydde i 1925 i Rygge, der han hadde budd sidan han vart amtmann.
Stony Stratford
Stony Stratford (ofte kalla Stony) er ein by i distriktet Milton Keynes i Buckinghamshire i England. Byen ligg ved grensa til Northamptonshire, og har vakse saman med byen Milton Keynes. Han er ein livleg marknadsby, og har halde ein del av det gamle preget sitt sjølv om han har vorte innlema i ein ny storby.
Namnet «Stratford» er av angelsaksisk opphav, og tyder 'vadestad på ein [romersk] veg'. Dette viser til Watling Street, som går gjennom byen og kryssar ei elv like utanfor. Tilnamnet «Stony» viser til steinane på elvebotn ved den gamle vadestaden, og skil byen frå Fenny Stratford, som ligg i nærleiken.
I 1290 vart det reist ein eleanorkross i Stony Stratford etter at båra til Eleanor av Castilla stod der over natta under hennar likferd i 1290. Korsa vart øydelagt under borgarkrigen.
Sidan 1460 har Stony Stratford vore ein marknadsby. Han skal ha vore den siste staden kong Edvard V vart sett i live, og det var der onkelen hans Richard, hertug av Gloucester, henta han og førte han til Tower of London der han vart myrda.
Byen har vorte nesten fullt øydelagt av brann to gonger, i 1736 og 1742. Den einaste bygningen som overlevde den andre brannen var soknekyrja, som er vigd til Maria Magdalena.
Eit vanleg engelsk uttrykk, «cock and bull story» (som tyder 'ei skikkeleg skrøne'), oppstod i Stony Stratford. Dei to pubane i sentrum heiter The Cock og The Bull (Hanen og Oksen), og det vart utveksla dei villaste skrøner mellom dei to.
Qarakul
Qarakul eller Karakul (tadsjikisk: Қарoкул Qarokul, frå tyrkisk for 'Svartsjøen') er ein salt innsjø nordaust i Tadsjikistan i Pamir. Han er utan avlaup, ligg 3914 meter over havet og er 236 meter djup. Innsjøen ligg i ein 45 kilometer brei nedslagsformasjon som vart danna for kring 25 millionar år sidan.
Damnatio memoriæ
Damnatio memoriae eller damnatio memoriæ er latin for 'fordømming av minnet' eller 'utsletting av nedteikninga', og viser til ei avgjerd om å utradera ein person frå fellesminnet etter at han er død. Dette var ei form for vanære som kunne gjevast av det romerske senatet eller romerske keisarar for høgforræderi, eller mot andre som var rekna som fiendar av den romerske staten. Gjennom den romerske historia hadde denne fordømminga ulike uttrykk. Namnet deira kunne fjernast frå innskrifter, og praenomenet deira frå vidare bruk i familien, bilde og skulpturar av dei fjerna, og lovane til ein fordømd keisar kunne opphevast.
Utsletting av minne har òg funne stad i andre land og i andre tider. I det nye riket i Egypt blei faraoane Hatshepsut, Akhnaton, Smenkhkare og Tutankhamon fjerna frå felles minne på dette viset. Eit svensk døme er Gustav IV Adolf då han blei avsett i mai 1809. I Sovjetunionen under Stalin blei offisielle fotografi regelmessig retusjerte for å stemma med den rådande politiske oppfattinga.
Ordsoge
Omgrepet «damnatio memoriæ» blei ikkje brukt av romarane sjølv, men er blitt brukt om ordninga i ettertid. Nemninga viser til at ein kunne dømma folk til dette etter at dei var døde. Meininga med forordninga var å fjerna eitkvart spor av ein person frå Roma si soge, som om vedkomande aldri hadde eksistert. Ein framståande romersk borgar skulle minnast etter døden for dei politiske eller militær dådane sine, for å ha reist monument eller innvigd tempel. Utslettinga av minnet var kanskje den meste alvorlege straffa i eit samfunn der sosial framtoning og ære var grunnleggjande krav.
Praksis
I Roma i antikken var praksisen med damnatio memoriæ ei fordømming av romersk elite og keisarar etter at dei var døde. Om senatet eller ein seinare keisar ikkje likte handlingane til ein einskildperson, kunne dei få eigedomane sine beslaglagde, namnet sitt fjerna og avbildingar av seg sjølv omarbeidde. Grava deira kunne slettast og dei kunne fjernast frå familietreet sitt. Dei kunne også nektast offentleg gravferd og framvising av sorg.
Prosessen blei formalisert nokså seint i historia til Romarriket, men hadde eldre røter. Den første keisaren til å bli offisielt fordømt av senatet var Nero, den siste av det julio-claudiske dynastiet. Regjeringstida hans blei offisielt fjerna frå dei historiske nedteikningane.
Styrta keisarar er gjerne best kjende for å ha fått minnet sitt utsletta, men ordninga blei også brukt for andre erklærte folkefiendar, som tribunane Gaius Gracchus og Lucius Appuleius Saturninus. Personar keisaren sjølv rekna som forrædarar kunne også fordømmast, som Konstantin den store sin son Crispus og kone Fausta. Her var utslettinga så vellukkinga at ettertida ikkje veit kvifor minnet om dei to blei fordømt.